Fællesudvalget

**for Grundejerforeninger på Enø, Lungshave og Fjordhusene**

**Referat fra Bestyrelsesmøde**

Lørdag d. 6. maj 2017 kl. 10.00 – 11.45

I Fiskeri- og Bymuseet

**Deltagere**: Kurt Eriksen, Enø Strand, Karna Folmann, Egemosegaard, Jørgen Hoppe, Stølsgården. Morten Hansen, Kildeengen, Jørgen Böchmann, Reedtzholm, Jette J. Bergholdt, Klintegården, Frank Johansen, Enø Kystvej, Per Ourø, Lungshave, Peter Birch, Fjordhusene og fm. Jette Johnsen.

Afbud fra Gerbredgård , Vigen og Strandgaarden.

1. **Dagsorden**: Godkendelse af dagsordenen.

**Beslutning:**

 Under Evt.:

Fjordhusenes repræsentant ønsker at orientere om Kurators håndtering af salg af Fjordhusene og om de nye ejere af Centerbygning og pool område

Kurt Eriksen ønsker at informere om Fritidshusejernes Landsforening

Kurt Eriksen ønsker at orientere om verserende sag om passage ved strandkanten ud for Strandvejen 30 og 31.

Dagsordenen godkendt.

1. **Godkendelse af referat fra bestyrelsesmøde den 11. februar 2017**

**Beslutning**: ingen bemærkninger

1. **Orientering fra formanden**: GF Egemosegård er på ny medlem af Fællesudvalget.

GF Egemosegård holdt den 11. marts 2017 ekstraordinær generalforsamling for at vælge ny formand. Et flertal i bestyrelsen havde givet den valgte formand et mistillidsvotum, som formanden ikke ønskede at efterkomme. På den ekstraordinære generalforsamling blev Flemming H. Jensen valgt med 57 stemmer mod den siddende formands 15 stemmer.

Efter nyvalg af formand har bestyrelsen besluttet at Egemosegaard genindtræder i Fællesudvalget. Egemosegaard har udpeget Karna Folmann som repræsentant i FU.

1. **Fællesudvalgets hjemmeside** [**www.fu-enø.dk**](http://www.fu-enø.dk)

Bemærkninger til siden?

**Beslutning**: Stor tilfredshed med siden. God opbygning. Ønske om at hjemmesideadressen indgår i referatet.

1. **Samarbejde / Sammenlægning af Reedtzholm og Karrebæk Vandværker**

Reedtzholm vandværk havde den 22. april 2017 plenarforsamling, hvor spørgsmålet om samarbejde/sammenlægning indgik i dagsordenen.

FU medlemmer, der deltog i plenarmødet for vandværket giver en status på forhandler og beslutninger.

**Referat** v/ Frank Johansen, - referent ved Vandværkets plenarmøde.

Plenarmødet blev afholdt den 22. april 2017.

Bestyrelsen havde overfor formanden tilkendegivet, at man ønskede udskiftning på formandsposten. Havde ønske om at Jens Nicolajsen overtog posten.

På plenarmødet blev bestyrelsen bemyndiget til at arbejder videre på sammenlægning med Karrebæk vandværk.

Efterfølgende har formanden meddelt, at han nedlægger både sin post som formand og som driftsbestyrer med udgangen af juni 2017.

Bestyrelsen har i et par omgange haft forhandling med Karrebækvandværk, og forhandlingen er mundet ud i, at

* Prisen pr. GE for indskud i Karrebæk Vandværk er 350,- kr. + moms pr. år i 4 år. Da vandprisen er betydeligt lavere i KV, vil det betyde, at for GE med helårs vandforbrug vil den lavere pris på vand formentlig finansiere udgiften til indskud.
* Karrebæk Vandværk står for sammenkoblingen og opsætning af vandmålere
* Karrebæk Vandværk køber vand fra Reedtzholm Vandværk, alternativt skulle KV investere i nyt vandværk
* Karrebæk Vandværk overtager driften af Reedtzholm Vandværk fra den 1.7.2017
* Bestyrelsesmøde i Reedtzholm Vandværk den 15. maj vedrørende endelig godkendelse af sammenlægning pr. 1.1.2018 og overtagelse af driften 1.7.2017.

1. **Projekt højvandsdige**.

Siden sidst.

Handlingsark vedrørende projektforløb vedhæftet.

Indsigelse fra GF Klintegården vedhæftet.

**Orientering:**

Fredag den 5. maj havde Kurt Eriksen og Jette Johnsen møde med Næstved Kommune v/ klimakoordinator Kasper Hjort og teamleder Charlotte Weber, Team Vand og Natur.

Begge orienterer om, at der nu er kommet afklaring vedrørende formen for antagelse af rådgiver.

Projektet skal ikke sendes i udbud. Der indhentes 2-3 tilbud hos firmaer udpeget af Næstved Kommune.

Forventet tidshorisont: Næstved Kommunes udarbejdelse af tilbuds materiale vil være 2 uger.

De firmaer, der indbydes til at give tilbud vil få 2 uger, således at den ideelle tidsramme er 4 uger til vi ved, hvem der bliver rådgiver for projektet.

Næstved Kommune udarbejder udbuddet, der bl.a. vil indeholde følgende:

* Rådgiver skal stå for henvendelser til Kystdirektoratet
* Licitation af arbejdet
* Sikring af kvaliteten
* Udarbejde oplæg til partsfordeling af udgifterne ved projektet
* Udarbejde vedtægter for det kommende digelaug
* Forholde sig til håndtering af indsigelser til projektet
* Stå for visualiseringer af højde på diget i forhold til, hvorledes det vil påvirke udsigt og indsigt

 Projektorganisation: Se vedhæftede bilag.

 Drøftet opgaverne for de arbejdsgrupper, der nedsættes med deltagelse af de berørte grundejere.

 Skema over projektforløbet gennemgået og udbygget. Vedhæftes som bilag.

 **Beslutning:**

Fællesudvalget godkender den foreslåede projektorganisation og vil anbefale deres respektive

 bestyrelser at der støttes konstruktivt op om arbejdet i de arbejdsgrupper, der nedsættes.

 Der er bred enighed om, at mere viden hos grundejerne om, hvorledes etablering af digerne kan

 blive en del af Enøs rekreative udtryk vil betyde meget for grundejerne

 Alle ønsker et konstruktivt samarbejde, og er bevidste om, at dér hvor der vil opstå uenigheder

 er, når oplæg til partsfordeling kommer på bordet.

Referatet af dette punkt på dagsordenen er samtidig sendt til Kasper Hjort og Charlotte Weber, Næstved kommune.

1. **Information om ny affaldsordning i sommerhusområdet fra 2018**

Orientering v/ Per Ourø

Fra 2018 kommer der en ny affaldsordning, der vil betyde, at den enkelte GE skal kildesortere yderligere. GE vil få en beholder til bioaffald, og fælles beholdere til anden sortering.

I den nye ordning vil der være flere løsningsmuligheder, som den enkelte GF vil få indflydelse på valg af. Bl.a. er der en særlig udfordring for de små grunde, og de smalle veje, der kan være en udfordring for afhentning.

**Beslutning:**

Per Ourø og Jette Johnsen retter henvendelse til Næstved Kommune til drøftelse af Fællesudvalgets ønske om

1. afholdelse af borgermøde, hvor der bliver givet en overordnet orientering om den nye ordning
2. afholdelse af forhandling med den enkelte grundejerforening om, hvilken ordning, der bedst passer til deres område.

 Yderligere information:

 <http://www.naestved.dk/Byraad/Dagsordenerogreferater/SE%20dagsordener%20og%20referater%20her/13/13-591.aspx?agendais=13-591-801#section264>

1. **Mødeplan**

 **Bestyrelsesmøde: 24. juni 2017 kl. 10.00**, hvor resultatet af Næstved Kommunes valg af rådgiver

 fremlægges. Er der – mod forventning – ikke valgt rådgiver på dette tidspunkt, udsættes

 bestyrelsesmødet.

 Årsregnskab til formanden: senest 30. juni 2017

 Revideret regnskab: senest 31. juli 2017

 Forslag til behandling på generalforsamlingen: senest 31. juli 2017

 Indkaldelse til generalforsamling 21 dage forud: senest 28. juli 2017

 Generalforsamling 3. lørdag i august: 19. august 2017

1. **Ev**t.

 Peter Birch, Fjordhusene orienterer om komplicerede forhold ved Kurators behandling af konkursboet.

 Centerbygninger, Pool området og fællesarealer er ved kurator solgt til solgt til Næstved firma.

 Kurt Eriksen spørger til andre GF’s medlemskab af Fritidshusejernes Landsforening. Enø Strand har

 opsagt sit medlemskab grundet stor kontingentstigning. Tidligere kunne man gennem FL opnå en

 fordelagtig bestyrelses ansvarsforsikring, men med det forhøjede kontingent kan forsikringen med

 fordel tegnes andet steds.

 Kurt Eriksen orienterer om Næstved Kommunes inddragelse af GF Enø Strands i sagen vedrørende

 genetablering af passage langs stranden ved Strandvejen nr. 30 og 31.

Referent

Jette Johnsen